rejauldu/bengali-wikipedia huggingface dataset:
পিপীলিকা ছিল বাংলাদেশ থেকে তৈরিকৃত এবং নিয়ন্ত্রিত একটি ইন্টারনেটভিত্তিক অনুসন্ধান ইঞ্জিন। এটি বাংলাদেশ থেকে তৈরিকৃত প্রথম অনুসন্ধান ইঞ্জিন, যেখানে বাংলা এবং ইংরেজি ভাষায় তথ্য পাওয়ার সুবিধা ছিল। সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক মুহম্মদ জাফর ইকবালের তত্ত্বাবধানে বিশ্ববিদ্যালয়ের সহযোগী অধ্যাপক মো. রুহুল আমিনের নেতৃত্বে একদল শিক্ষার্থী কর্তৃক এ অনুসন্ধান ইঞ্জিনটি চালু করা হয়। সহযোগিতায় ছিলো গ্রামীণফোন আইটি (জিপিআইটি)।  ১৩ এপ্রিল ২০১৩ সালে এটি আনুষ্ঠানিকভাবে উদ্বোধন করা হয়। পিপীলিকা সংবাদ, ব্লগ, বাংলা উইকিপিডিয়া এবং জাতীয় ই-তথ্যকোষ এ চার ধরনের উৎস থেকে তথ্য উত্থাপন করত। ভুল বানান সংশোধনের জন্য এটি তার নিজস্ব বাংলা অভিধান ব্যবহার করত।   আরও দেখুন   গুগল অনুসন্ধান  চরকি (অনুসন্ধান ইঞ্জিন)   তথ্যসূত্র   বিষয়শ্রেণী:বাংলাদেশের অনুসন্ধান ইঞ্জিন বিষয়শ্রেণী:বাংলাদেশের অনলাইন কোম্পানি‎ বিষয়শ্রেণী:বিলুপ্ত ইন্টারনেট অনুসন্ধান ইঞ্জিন
মারিয়ে সিউক্স (জন্ম ৪ ফেব্রুয়ারি ১৯৮৫) একজন মার্কিন লোক সঙ্গীতশিল্পী-গানলেখক। তার বাবা গ্যারি সোবোনিয়া পোলিয় এবং হাঙ্গেরিয় বংশোদ্ভূত একজন ম্যান্ডোলিন বাদক এবং মা ফেলিসিয়া স্প্যানিয়, পাইউট এবং আদিবাসী মেক্সিকিয় বংশোদ্ভূত। ২০০৪ সালে স্ব-প্রকাশিত প্রে মি অ্যা শ্যাডো অ্যালবামের মধ্য দিয়ে সঙ্গীতশিল্পী হিসেবে তিনি আত্মপ্রকাশ ঘটান। ২০১৯ সালে তার সর্বশেষ অ্যালবাম গ্রিফ ইন এক্সাইল প্রকাশিত হয়।  জীবনী মারিয়ে সিউক্স সোবোনিয়া ৪ ফেব্রুয়ারি ১৯৮৫ সালে মার্কিন যুক্তরাষ্ট্রের  নেভাডা শহর, ক্যালিফোর্নিয়ায় জন্ম নেন এবং সেখানে বেড়ে ওঠেন।Interview with Mariee Sioux by Rachel Leibrock Article on Mariee Sioux by Grass Roots Records  নেভাডা শহরে ছোটবেলা থেকেই তিনি শ্লোক রচনা করতেন। ১৭ বছর বয়সে তিনি পাতাগোনিয়ায় আদিবাসী শিশুদের বিদ্যালয়ে স্বেচ্ছাসেবীর উদ্দেশ্যে সফর করেছিলেন, যেখানে তিনি গিটার বাজাতে শেখেন।  ২০০৬ সালে তিনি তার প্রথম স্ব-প্রকাশিত অ্যালবাম প্রে মি অ্যা শ্যাডো-এর মাধ্যমে আত্মপ্রকাশ করেন। একই বছর অ্যা বান্ডেল্ড বান্ডেল ব বান্ডেল্‌স নামে স্ব-প্রকাশিত অ্যালবাম মুক্তি পায়। পরবর্তীবছর, ২০০৭ সালে তার প্রথম স্টুডিও অ্যালবাম ফেসেস ইন দ্য রক্স  মুক্তি পায়, যেখানে তিনি জেন্টল থান্ডারের নেটিভ আমেরিকান বাঁশির পাশাপাশি তার বাবা গ্যারি সোবোনিয়ার পরিবেশিত ম্যান্ডোলিন যুক্ত করেছেন। নেটিভ আমেরিকান জনগোষ্ঠীর উল্লেখ সহ অ্যালবামটিতে নেটিভ নেটিভ আমেরিকান বৈশেিষ্টায়িত হয়েছে। তার প্রথম অ্যালবামের আত্মপ্রকাশের পর থেকে তিনি জোনা নিউজম থেকে জোনি মিচেলের সাথে তুলনা করেছেন এবং উত্তর আমেরিকা এবং ইউরোপ জুড়ে সফর করেছেন।  ডিস্কোগ্রাফি প্রে মি অ্যা শ্যাডো (২০০৪, স্ব-প্রকাশিত) অ্যা বান্ডেল্ড বান্ডেল ব বান্ডেল্‌স (২০০৬, স্ব-প্রকাশিত) ফেসেস ইন দ্য রক্স (২০০৭, গ্রাস রুটস রেকর্ডস) টু টাঙ্গ্‌স অ্যাট ওয়ান টাইম/বুরিড ইন টিথ সেভেন" (২০০৭, গ্রাস রুটস রেকর্ডস) গিফ্ট ফর দা এন্ড (২০১২, অলমোস্ট মিউজিক রেকর্ডস) বনি অ্যান্ড মারি (২০১২, স্পিরিচুয়াল পাজামাস) গ্রিফ ইন এক্সাইল (২০১৯, নাইট ব্লুম রেকর্ডস)  তথ্যসূত্র  বহিঃসংযোগ  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন লোক সঙ্গীতশিল্পী বিষয়শ্রেণী:সাইকেডেলিক লোক সঙ্গীতজ্ঞ বিষয়শ্রেণী:আদিবাসী মেক্সিকীয় বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার সঙ্গীতশিল্পী বিষয়শ্রেণী:ক্যালিফোর্নিয়ার গীতিকার বিষয়শ্রেণী:নেভাডা শহর, ক্যালিফোর্নিয়ার ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি বিষয়শ্রেণী:স্পেনীয় বংশোদ্ভূত মার্কিন ব্যক্তি বিষয়শ্রেণী:পাইউট ব্যক্তি বিষয়শ্রেণী:নিউ উইয়ার্ড আমেরিকা
মনজিৎ টিওয়ানা (জন্ম ১৯৪৭) একজন ভারতীয় কবি। তার প্রথম কবিতা নাগমণিতে প্রকাশিত হয় যখন তার বয়স মাত্র ষোল।[ উদ্ধৃতি প্রয়োজন ]   মনজিৎ সাতটি কবিতার সংকলন রচনা করেছেন, উল্লেখযোগ্য কাব্যিক কাজগুলি হল: ইলহাম (১৯৪৭), ইলজাম (১৯৮০), তারিয়ান ডি জুন (১৯৮২), ইউনিদা ওয়ার্টম্যান (১৯৮৭), সাবিত্রী (১৯৮৯) এবং জিন প্রেম কিয়ো ।    পুরস্কার  তিনি সাহিত্য আকাদেমি পুরস্কার  (১৯৯০) উনিন্দা ওয়ার্টম্যান (কবিতা) এবং ১৯৯৯ সালের জন্য পাঞ্জাব রাজ্য ভাষা বিভাগের শিরোমণি পাঞ্জাবি কবি পুরস্কারের প্রাপক    তথ্যসূত্র    বহিঃসংযোগ      The Trio of Punjabi Poetesses  বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় শিখ বিষয়শ্রেণী:ভারতীয় নারী কবি বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:পাঞ্জাব, ভারতের লেখিকা
right|thumb|১৮শ শতাব্দির দুটি মটকা। মটকা মাটি থেকে তৈরি করা একপ্রকার বিশালাকৃতির পাত্র, যা দেখতে অনেকটা কলসের মতো মনে হয়। এজাতীয় পাত্রে সাধারণত চাল সংরক্ষণ করা হয়। সাধারণ্যের পর্যবেক্ষণজাত সত্য হচ্ছে, মটকায় রাখা চালে সহজে পোকা ধরে না এবং চালের গন্ধ ও স্বাদ দির্ঘদিন অটুট থাকে। তাছাড়া মাটি থেকে তৈরি বলে এজাতীয় পত্রের সংস্পর্শে থাকার ফলেও চালে কোনো ক্ষতিকারক উপাদান মিশে না।   প্রস্তুত প্রণালী  প্রথমে নরম এঁটেল দোআঁশ মাটি সংগ্রহ করা হয়, সাধারণত ধানী জমি কিংবা নদীর গর্ভ থেকে। সেই মাটিকে ভালোমতো দলিতমথিত করে জমিয়ে রাখা হয় এক স্থানে। তারপর সেখান থেকে মাটির হালকা একটা স্তর এনে একটা কড়াই-আকৃতির জিনিসে মটির স্তরটি বসিয়ে মটকার তলা বানানো হয়। তারপর সেই তলার পাশ দিয়ে আরো আরো স্তর যোগ করে মটকার কিনারা তৈরি করা হয়। অনেক সময় আগে থেকে তৈরি করা রিং পরিয়ে দেয়া হয় স্তরে স্তরে। এসময় আগের স্তরের সাথে নতুন স্তরকে আটকে দেবার জন্য ভেজা কাপড় দিয়ে জোড়াগুলোকে ভিজিয়ে পলিশ করে নেয়া হয়। কখনও কখনও সামান্য গোলাকৃতি কোনো বস্তু দিয়ে ভিতর থেকে চাপ দিয়ে মটকার গোলাকৃতি বজায় রাখা হয়। সবশেষে কলসের মতো গলার অংশের একটা স্তর যোগ করা হয়। সাধারণত কলস যেভাবে চাকার উপর রেখে বানানো হয়, মটকার বিশাল আকৃতির কারণে সেভাবে বানানো সম্ভব হয় না। মাটির থৈরি মটকা এরপর রোদে শুকিয়ে আগুনে পোড়ানো হয়। পুড়িয়ে নেয়ার আগে মাটি খোদাই করে কিংবা পুড়িয়ে নেয়ার পরে রং দিয়ে অনেক সময় মটকায় নকশাও করা হয়। সাধারণত নকশায় গ্রাম্য মোটিফ ফুটে ওঠে। হিন্দু পরিবারগুলোতে মটকার মধ্যে বিভিন্ন মাঙ্গলিক চিহ্ন আঁকার প্রচলনও দেখা যায়।   ইতিহাস    তথ্যসূত্র   বিষয়শ্রেণী:মৃৎশিল্প বিষয়শ্রেণী:প্রাকৃতিক উপাদান বিষয়শ্রেণী:বাংলার সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:বাংলাদেশী মৃৎশিল্প
বাংলাদেশ রেলওয়ে ক্লাস ৬৬০০ বাংলাদেশ রেলওয়ে কর্তৃক পরিচালিত বাংলাদেশের ব্রড গেজ (১৬৭৬ মিমি) ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ৪০টি লোকো ২০২১ সালে বাংলাদেশ রেলওয়ের বহরে যুক্ত হবে।   প্রস্তুতকারকের বিবরণ  ৬৬০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিজেল (ইএমডি) উৎপাদন করে। এদের মডেল ইএমডি জিটি৪২এসি।  যান্ত্রিক বিবরণ ৬৬০০ শ্রেণীর লোকো বাংলাদেশের প্রথম ব্রড গেজ ইএমডি লোকো। এই লোকোগুলোতে ইএমডি ১২এন-৭১০জি৩বি-ইইএস প্রাইম মুভার ব্যবহার করা হয়েছে। এদের ক্ষমতা ৩,২৫০ অশ্বশক্তি এবং এরা সর্বোচ্চ ১২০ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও। এতে থাকবে ইএম২০০০ মাইক্রোপ্রসেসর কন্ট্রোল।   শ্রেণীকরণ এবং সংখ্যায়ন  এই লোকোগুলোর সংখ্যা–সিরিজ/শ্রেণী হচ্ছে ৬৬০০, এবং এদেরকে ৬৬০১ থেকে ৬৬৪০ পর্যন্ত সংখ্যায়িত করা হয়েছে।   রং    আকাশী  নীল  হলুদ   তথ্যসূত্র   বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ বিষয়শ্রেণী:ইলেক্ট্রো-মোটিভ ডিজেল লোকোমোটিভ বিষয়শ্রেণী:৫ ফুট ৬ ইঞ্চি গেজ লোকোমোটিভ বিষয়শ্রেণী:সিও-সিও লোকোমোটিভ বিষয়শ্রেণী:২০২১ সালে প্রবর্তিত লোকোমোটিভ
সার্পাং জেলা ভুটানের ২০টি জেলার একটি জেলা। এটি ভুটানের জনবহুল জেলাগুলোর একটি। এটি গেইলেগফুং নামেও পরিচিত।   ইতিহাস  ২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।   ভূগোল  সার্পাং জেলার আয়তন ১,৯৪৬ বর্গকিলোমিটার। এর পূর্বে ঝেমগাং জেলা, উত্তরে ত্রোংসা জেলা, পশ্চিমে ওয়াংদুয়ে ফ্রোদাং, সিরাং ও দাগানা জেলা এবং দক্ষিণ আন্তর্জাতিক সীমানা, সীমান্তের উপারে ভারতের আসাম রাজ্য।   ভাষা  সার্পাং জেলার আধিপত্যবাদী ভাষা নেপালি, ভিন্ন-ভিন্ন লৌতশম্পা সম্প্রদায় দ্বারা কথিত একটি ইন্দো-ইউরোপীয় ভাষা। জেলার উত্তর-পূর্বাঞ্চলীয় অঞ্চলে পূর্ব বদিশ খেং ভাষাও কথা বলে।   প্রশাসনিক বিন্যাস  সার্পাং জেলা ১২টি গিয়োগে বিভক্ত;   চুজাগং গিয়োগ  চুদজোম গিয়োগ  দেকিলিং গিয়োগ  গেকিলিং গিয়োগ  জেলেফু গিয়োগ  জিগমেচোলিং গিয়োগ  সামতেনলিং গিয়োগ  সেঙ্গহে গিয়োগ  সেরঝং গিয়োগ  শোম্পাংখা গিয়োগ  তারেয়থং গিয়োগ  উমলিং গিয়োগ   আরও দেখুন   ভুটানের জেলা  ট্রোঙ্গসা প্রদেশ  তথ্যসূত্র  বিষয়শ্রেণী:ভুটানের জেলা
মোবাশ্বের আলি (১ জানুয়ারি ১৯৩১ - ৯ নভেম্বর ২০০৫) হলেন একজন বাংলাদেশী সাহিত্যিক।   জন্ম ও শিক্ষাজীবন  মোবাশ্বের আলী ১৯৩১ সালের ১ জানুয়ারি কুমিল্লা শহরের বাগিচাগাঁওয়ে জন্মগ্রহণ করেন। তার পিতার নাম নেওয়াজেস আলী ও মাতার নাম নসিবুননেসা বেগম। তার পিত আইনজীবী ছিলেন। তিনি ব্রাহ্মণবাড়িয়া অন্নদা সরকারি উচ্চ বিদ্যালয় থেকে প্রবেশিকা, ১৯৪৮ সালে কুমিল্লা ভিক্টোরিয়া কলেজ থেকে উচ্চ মাধ্যমিক, ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্য স্নাতক সম্মান এবং ১৯৫২ সালে স্নাতকোত্তর পাশ করেন। তিনি ভাষা আন্দোলনেও সরাসরি অংশগ্রহণ করেন।   পারিবারিক পরিচিতি  ১৯৬৩ সালে ময়মনসিংহ নিবাসী খুরশিদা খাতুনকে বিয়ে করেন। তিনটি ছেলে সন্তানের মধ্যে ছোট ছেলে শিশু অবস্থায় মৃত্যুবরণ করেন, মেঝ ছেলে প্রতিবন্ধী এবং বড় ছেলে প্রফেসর ড. মুহাম্মদ মাহবুব।   কর্ম-জীবন  তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোণা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহণ করেন।  শেষ জীবনে গবেষণা ও লেখালেখি করেই অতিবাহিত করেছেন।মোবাশ্বের আলি সাহিত্যকর্ম ও স্মারকগ্রন্থ- মোহাম্মদ লিয়াকতউল্লাহ সম্পাদিত    সাহিত্য-কর্ম  ছাত্রাবস্থা থেকে অধ্যাপনায় বিশ্ব-সাহিত্য-সংস্কৃতি চর্চা অব্যাহত রাখেন। 'সমকাল'-এ লেখা দিয়ে তার লেখক-জীবন শুরু। সিকান্দর আবু জাফরের অনুরোধে তার গ্রীক সাহিত্য আলোচনা ও অনুবাদের সূত্রপাত।   তথ্যসূত্র    বহিঃসংযোগ   বিষয়শ্রেণী:বাঙালি অনুবাদক বিষয়শ্রেণী:১৯৩১-এ জন্ম বিষয়শ্রেণী:২০০৫-এ মৃত্যু বিষয়শ্রেণী:বাঙালি লেখক বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:অন্নদা সরকারি উচ্চ বিদ্যালয়ের প্রাক্তন শিক্ষার্থী বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি মাইকেল মধুসূদন কলেজের শিক্ষক বিষয়শ্রেণী:সরকারি ব্রজলাল কলেজের শিক্ষক বিষয়শ্রেণী:সরকারি হাজী মুহাম্মদ মহসিন কলেজ, চট্টগ্রামের অধ্যক্ষ বিষয়শ্রেণী:কুমিল্লার ব্যক্তি
থাম্ব| ২৩ নভেম্বর ১৮১৬ এর বোম্বে কুরিয়ার সংস্করণ বোম্বে কুরিয়ার ছিল একটি ইংরেজি ভাষার সংবাদপত্র, প্রথম মুদ্রিত হয়েছিল ১৭৯০ সালে বোম্বে, ভারতের উইলিয়াম অ্যাশবার্নার দ্বারা। এটি ১৭৮৯ সালে প্রতিষ্ঠিত বোম্বে হেরাল্ড (পরে নাম পরিবর্তন করে বম্বে গেজেট) অনুসরণ করে। ১৮৪৭ সালে, এটি বম্বে টেলিগ্রাফের সাথে একত্রিত হয়ে টেলিগ্রাফ অ্যান্ড কুরিয়ার গঠন করে।   তথ্যসূত্র    বোম্বে কুরিয়ার।  অন্যান্য কাগজপত্র সহ ওল্ড বোম্বে এবং ওয়েস্টার্ন ইন্ডিয়ার ঝলক   বিষয়শ্রেণী:১৭৯০-এ ব্রিটিশ ভারতে প্রতিষ্ঠিত বিষয়শ্রেণী:১৭৯০-এ প্রতিষ্ঠিত প্রকাশনা বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:মুম্বইয়ের ইতিহাস
Usage  Copy and paste the template below: {{Crossings navbox |structure= |place= |bridge= |bridge signs= |upstream= |upstream signs= |downstream= |downstream signs= |note= }}  Parameter descriptions structure: Type of crossing (ex. bridge, tunnel, ferry).  Wiki link to "List of crossings of the...." article if it exists. place: Body of water bridge: Name of crossing bridge signs: Routes of crossing (Shield image only, no wiki link) upstream: Name of upstream crossing upstream signs: Routes of upstream crossing (Shield image only, no wiki link) downstream: Name of downstream crossing downstream signs: Routes of downstream crossing (Shield image only, no wiki link)  Optional parameters For non-river crossings, the following parameters can be used to change the default text "upstream" and "downstream" to any desired value (for example: east and west or north and south) upstream text: text to replace default Upstream label downstream text: text to replace default Downstream label note: Additional notes  Examples Multiple upriver/downriver crossings Upriver example:  Downriver example:  Crossings Category:Navigational box wrapper templates   ব্যবহার    আরও দেখুন
মালিক ইবরার আহমদ (উর্দু: ملک ابرار احمد; জন্ম ৩ জানুয়ারি ১৯৭০) একজন পাকিস্তানি রাজনীতিক, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি এর আগে ২০০৮ থেকে মে ২০১৮ সাল পর্যন্ত জাতীয় পরিষদের সদস্য ছিলেন। এর আগে তিনি ২০০২ থেকে ২০০৭ সাল পর্যন্ত পাঞ্জাব প্রাদেশিক পরিষদর সদস্য ছিলেন।   প্রারম্ভিক জীবন ও শিক্ষা  তিনি ১৯৭০ সালের ৩ জানুয়ারি রাওয়ালপিন্ডিতে জন্মগ্রহণ করেন। ১৯৯২ সালে তিনি গভর্নমেন্ট কলেজ আসগর মল, রাওয়ালপিন্ডি থেকে ব্যাচেলর অব আর্টস ডিগ্রি অর্জন করেন।   রাজনৈতিক জীবন  ২০০২ সালের সাধারণ নির্বাচনে তিনি পিপি-১০ (রাওয়ালপিন্ডি-১০) আসন থেকে পাকিস্তান মুসলিম লীগ (এন) (পিএমএল-এন)-এর প্রার্থী হিসেবে পাঞ্জাব প্রাদেশিক পরিষদে নির্বাচিত হন। তিনি ১৭,০৩৫ ভোট পেয়ে পাকিস্তান পিপলস পার্টি (পিপিপি)র প্রার্থীকে পরাজিত করেন।  ২০০৮ সালের সাধারণ নির্বাচনে তিনি এনএ-৫৪ (রাওয়ালপিন্ডি-৫) আসন থেকে পিএমএল-এন-এর প্রার্থী হিসেবে জাতীয় পরিষদে নির্বাচিত হন। তিনি ৫৮,২২৮ ভোট পেয়ে পিপিপি প্রার্থীকে পরাজিত করেন। একই নির্বাচনে তিনি আবারও পিপি-১০ (রাওয়ালপিন্ডি-১০) আসন থেকে পিএমএল-এন প্রার্থী হিসেবে পাঞ্জাব প্রাদেশিক পরিষদে নির্বাচিত হন। তিনি ৩৫,৫৩২ ভোট পেয়ে পিপিপি প্রার্থী চৌধুরী মাসুদ আখতারকে পরাজিত করেন। তবে তিনি পরবর্তীতে প্রাদেশিক পরিষদের আসনটি ত্যাগ করেন।  ২০১৩ সালের সাধারণ নির্বাচনে তিনি এনএ৫৪ (রাওয়ালপিন্ডি-৫) আসন থেকে পুনরায় পিএমএল-এন প্রার্থী হিসেবে জাতীয় পরিষদে নির্বাচিত হন। তিনি ৭৬,৩৩৬ ভোট পেয়ে পাকিস্তান তেহরিক-ই-ইনসাফ (পিটিআই)-এর প্রার্থীকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:১৯৭০-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:রাওয়ালপিন্ডির রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭ বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
সৌদি আরবের প্রধানমন্ত্রী হলেন মন্ত্রী পরিষদের চেয়ারম্যান এবং সৌদি আরবের সরকার প্রধান । মোহাম্মদ বিন সালমান ২৭ সেপ্টেম্বর ২০২২ সাল থেকে প্রধানমন্ত্রী আছেন। পদটি সর্বদা বাদশাহ বা যুবরাজ দ্বারা অধিষ্ঠিত হয়েছে।   ইতিহাস   ১৯৫৩ সালের ৯ অক্টোবর রাজা সৌদের ডিক্রির মাধ্যমে মন্ত্রী পরিষদের সাথে পদটি তৈরি করা হয়। রাজপরিবারের অস্থিরতার কারণে, সৌদ তার সৎ ভাই ক্রাউন প্রিন্স ফয়সালকে প্রধানমন্ত্রী হিসেবে নিয়োগ দিতে বাধ্য হন। উভয়ের মধ্যে একটি চলমান ক্ষমতার লড়াই ১৯৬০ সালে ফয়সালের পদত্যাগের দিকে পরিচালিত করে, সৌদকে সরকারের লাগাম পুনরুদ্ধার করার অনুমতি দেয়, কিন্তু ক্রমাগত অসন্তোষের ফলে ফয়সাল ১৯৬২ সালে প্রধানমন্ত্রী হিসাবে ফিরে আসেন। ১৯৬৪ সালে সৌদের পদচ্যুত হওয়ার পর, ফয়সাল প্রধানমন্ত্রী থাকাকালীন তাঁর স্থলাভিষিক্ত হন।  রাজা খালিদের শাসনামল থেকে, অন্যরা "ভারী উত্তোলন" করেছে কারণ রাজা হয় অনিচ্ছুক ছিলেন বা কাজের বোঝা বহন করতে অক্ষম ছিলেন, বিশেষ করে ১৯৯০ এবং ২০০০ এর দশকে রাজতন্ত্রটি একটি জেরন্টোক্রেসিতে পরিণত হয়েছিল। বর্তমান প্রধানমন্ত্রী রাজপুত্র মোহাম্মদ, যিনি তার পিতার শীর্ষ সহযোগী।   সৌদি আরবের প্রধানমন্ত্রীদের তালিকা   প্রতিকৃতিনাম (জন্ম-মৃত্যু)কার্যালয়ে সময়মন্তব্যদায়িত্ব গ্রহণ দায়িত্ব ত্যাগ কার্যালয়ে দিন ১126x126পিক্সেলসৌদ বিন আবদুল আজিজ৯ অক্টোবর ১৯৫৩১৬ আগস্ট ১৯৫৪সৌদ নিজের জন্য প্রধানমন্ত্রীর পদ তৈরি করেন এবং ক্রাউন প্রিন্স ফয়সালকে ১৯৫৪ সালে প্রধানমন্ত্রী নিযুক্ত করেন। দু'জন একটি ক্ষমতার লড়াইয়ে লিপ্ত হয় যা শেষ পর্যন্ত সৌদের সিংহাসন ত্যাগ এবং নির্বাসনের দিকে নিয়ে যায়।২155x155পিক্সেলফয়সাল বিন আবদুল আজিজ১৬ আগস্ট ১৯৫৪২১ ডিসেম্বর ১৯৬০প্রথম প্রধানমন্ত্রী যিনি নিয়োগের সময় রাজা ছিলেন না।১126x126পিক্সেলসৌদ বিন আবদুল আজিজ২১ ডিসেম্বর ১৯৬০৩১ অক্টোবর ১৯৬২সৌদ যুবরাজ ফয়সালের কাছে ক্ষমতার লড়াইয়ে হেরে যান এবং ১৯৬৪ সালে ত্যাগ করতে বাধ্য হন।২155x155পিক্সেলফয়সাল বিন আবদুল আজিজ৩১ অক্টোবর ১৯৬২২৫ মার্চ ১৯৭৫ফয়সাল ১৯৬৪ সালের ২ নভেম্বর রাজা হন এবং ২৫ মার্চ ১৯৭৫ সালে তাকে হত্যা করা হয়।৩158x158পিক্সেলফাহাদ বিন আবদুল আজিজ২৫ মার্চ ১৯৭৫২১ ফেব্রুয়ারি ১৯৯৬খালিদের শাসনামলে এবং ১৯৯৬ সালে স্ট্রোকে আক্রান্ত হওয়া পর্যন্ত তার নিজের মাধ্যমে কার্যত প্রধানমন্ত্রী। দ্বিতীয় প্রধানমন্ত্রী যিনি তার নিয়োগের সময় রাজা ছিলেন না।৪ আবদুল্লাহ বিন আবদুল আজিজ২১ ফেব্রুয়ারি ১৯৯৬২৩ জানুয়ারী ২০১৫1996 সালে ফাহদের স্ট্রোকের পর কার্যত প্রধানমন্ত্রী। ৯ অক্টোবর ২০০৫ থেকে ২৩ জানুয়ারী ২০১৫ পর্যন্ত। কেউ কেউ খালেদ আল-তুওয়াইজরিকে ৯ অক্টোবর ২০০৫ থেকে ২৩ জানুয়ারী ২০১৫ পর্যন্ত প্রকৃত প্রধানমন্ত্রী হিসেবে বিবেচনা করেন।৫168x168পিক্সেলসালমান বিন আবদুল আজিজ২৩ জানুয়ারী ২০১৫২৭ সেপ্টেম্বর ২০২২বাদশাহের পুত্র মোহাম্মদ বিন সালমান দ্বারা বেশিরভাগ দৈনন্দিন শাসন পরিচালনা করা হয়।৬181x181পিক্সেলমোহাম্মদ বিন সালমান২৭ সেপ্টেম্বর ২০২২শায়িত্ব   আরও দেখুন    সৌদি আরবের রাজাদের তালিকা   তথ্যসূত্র   বিষয়শ্রেণী:সৌদি আরবের প্রধানমন্ত্রী
ভিনসেন্ট রাদিত্য একজন ইন্দোনেশিয়ান পাইলট এবং জাকার্তা, ইন্দোনেশিয়ার ইউটিউবার। তিনি ইন্দোনেশিয়ার প্রথম বিমানচালক ইউটিউব ভ্লগারদের একজন এবং বেশিরভাগই তার ইউটিউব চ্যানেল ক্যাপ্টেন ভিনসেন্ট রাদিত্যের জন্য পরিচিত। রাদিত্য ইউটিউবে বিমান চালনা এবং স্বয়ংচালিত-সম্পর্কিত ভিডিও তৈরির জন্য পরিচিত।  বিতর্ক  ২০১৯ সালের মে মাসের গোড়ার দিকে, পরিবহন মন্ত্রক (ইন্দোনেশিয়া) পাইলট ক্যাপ্টেন ভিনসেন্ট রাদিত্যের জন্য বিশেষ ফ্লাইট পারমিট প্রত্যাহার করে কারণ নিয়মগুলি মেনে না চলার কারণে, যেমন ফ্লাইং টাইমে পাইলটের পাশে বসে থাকা একজন যাত্রী কাঁধের জোতা ব্যবহার না করার কারণে একটি অননুমোদিত ব্যক্তি বিমানের নিয়ন্ত্রণ নিতে এবং একটি শূন্য মাধ্যাকর্ষণ কৌশল সম্পাদন করে। দুই মাসের জন্য প্রত্যাহার করার পরে, তাকে আবার একটি একক ইঞ্জিন বিমানের জন্য ফ্লাইট লাইসেন্স দেওয়া হয়েছে।  সিএন বিসি ইন্দোনেশিয়ার রিপোর্ট অনুসারে ২০২২ সালের এপ্রিলে, ক্যাপ্টেন ভিনসেন্ট রাদিত্যকে বিনোমো অ্যাপ্লিকেশনে ট্রেডিং লেনদেনের ছদ্মবেশে একটি অনলাইন জুয়া খেলার ঘটনায় তার কথিত জড়িত থাকার বিষয়ে ১৫ ঘন্টা জাতীয় পুলিশ সদর দফতরে অপরাধ তদন্ত ইউনিট জিজ্ঞাসাবাদ করেছিল।  ২০২২ সালের নভেম্বরে, ক্যাপ্টেন ভিনসেন্ট রাদিত্য এবং ফ্যানি মার্গারেথার বিয়ে জনসাধারণের আলোচনার জন্ম দেয় কারণ বিয়ের মাত্র এক সপ্তাহ পরে তাদের একটি কন্যা ছিল। উপরন্তু, তাদের মধ্যে ১৭ বছরের ব্যবধানের কারণে এই দম্পতি বিতর্কের মুখোমুখি হয়েছেন।  তথ্যসূত্র  বিষয়শ্রেণী:ইউটিউব ভ্লগার বিষয়শ্রেণী:১৯৮৪-এ জন্ম বিষয়শ্রেণী:ইন্দোনেশীয় ব্যক্তি বিষয়শ্রেণী:জীবিত ব্যক্তি
গাব্রিয়েল এমিলি ল্য তনলিয়ে দ্য ব্র‍্যতই, মার্কিজ দ্যু শাতলে (Gabrielle Émilie Le Tonnelier de Breteuil, Marquise du Châtelet; ; ১৭ই ডিসেম্বর, ১৭০৬–১০ই সেপ্টেম্বর, ১৭৪৯) একজন ফরাসি প্রাকৃতিক দার্শনিক ও গণিতবিদ ছিলেন। তিনি ফরাসি ভাষায় আইজাক নিউটনের ১৬৮৭ সালে প্রকাশিত প্রিন্সিপিয়া ম্যাথেমাল্যাটিকা গ্রন্থটি অনুবাদ ও টীকাভাষ্য রচনার জন্য স্মরণীয় হয়ে আছেন। অনুবাদটি ১৭৫৬ খ্রিস্টাব্দে শাতলে-র মৃত্যুর পরে প্রকাশিত হয় এবং আজও এটি প্রিন্সিপিয়া-র আদর্শ অনুবাদ হিসেবে পরিগণিত হয়। এমিলি তাঁর টীকাভাষ্যের মাধ্যমে নিউটনীয় চিরায়ত বলবিজ্ঞানে একটি অত্যন্ত গুরুত্বপূর্ণ অবদান রাখেন, যা হল সামগ্রিক শক্তির সংরক্ষণ সূত্র, যার মধ্যে একটি উপাদান হল গতিশক্তি। এই অনুকল্পের মাধ্যমে তিনি শক্তির ধারণার পাশাপাশি কোনও বস্তুর ভর ও গতিবেগের সাথে শক্তির পরিমাণবাচক সম্পর্কও নির্ণয় করেন।  এমিলি-র সেরা দার্শনিক রচনাকর্মটি হল আঁস্তিত্যুসিওঁ দ্য ফিজিক (Institutions de Physique, প্যারিস, ১৭৪০) অর্থাৎ "পদার্থবিজ্ঞানের ভিত্তি"। গ্রন্থটি ব্যাপক প্রচার ও প্রসার লাভের পাশাপাশি তপ্ত বিতর্কের জন্ম দেয়। পুনঃপ্রকাশের পাশাপাশি প্রথম প্রকাশের দুই বছরের মধ্যে এটি অন্যান্য বেশ কিছু ভাষায় অনূদিত হয়। এমিলি বিখ্যাত ভিস ভিভা বিতর্কে অংশগ্রহণ করেন, যার আলোচ্য বিষয় ছিল কীভাবে কোনও বস্তুর বল পরিমাপ করা যায় এবং সংরক্ষণ সূত্রগুলি সম্পর্কে চিন্তা করার সেরা পন্থাগুলি কী। মৃত্যুর পরে এমিলির ধারণাগুলি ফরাসি আলোকোদ্ভাসন যুগের সবচেয়ে বিখ্যাত আকরগ্রন্থ দ্যনি দিদেরো-র অঁসিক্লোপেদি-তে ব্যাপকভাবে স্থান পায়।  শাতলে-র জীবন ও কর্মের উপরে তাঁর মৃত্যুর পরে বহু জীবনী, গ্রন্থ ও নাটক রচিত হয়েছে। ২১শ শতকের শুরুতে এসে তাঁর জীবন ও ধারণাগুলি নিয়ে পুনরায় আগ্রহের সৃষ্টি হয়।  এমিলি দ্যু শাতলে-র সাথে লেখক ও দার্শনিক ভলতেয়ারের বহু বছর ধরে প্রণয় ছিল।  বিষয়শ্রেণী:ফরাসি গণিতবিদ বিষয়শ্রেণী:১৭০৬-এ জন্ম বিষয়শ্রেণী:১৭৪৯-এ মৃত্যু বিষয়শ্রেণী:১৮শ শতকের ফরাসি গণিতবিদ বিষয়শ্রেণী:১৮শ শতকের দার্শনিক বিষয়শ্রেণী:১৮শ শতকের ফরাসি দার্শনিক বিষয়শ্রেণী:ফরাসি নারী দার্শনিক বিষয়শ্রেণী:১৮শ শতকের ফরাসি বিজ্ঞানী বিষয়শ্রেণী:১৮শ শতকের ফরাসি নারী বিজ্ঞানী বিষয়শ্রেণী:১৮শ শতকের ফরাসি লেখিকা বিষয়শ্রেণী:১৮শ শতকের ফরাসি লেখক বিষয়শ্রেণী:প্যারিসের বিজ্ঞানী বিষয়শ্রেণী:ফরাসি মার্কিজপত্নী বিষয়শ্রেণী:অঁসিক্লোপেদি (১৭৫১-১৭৭২)-এ অবদানকারী বিষয়শ্রেণী:ফরাসি নারী বিজ্ঞানী বিষয়শ্রেণী:নারী বিশ্বকোষ রচয়িতা বিষয়শ্রেণী:ফরাসি নারী গণিতবিদ বিষয়শ্রেণী:সন্তান জন্মদানকালে মৃত্যু বিষয়শ্রেণী:ফুসফুসীয় ধমনীতে প্রতিবন্ধকের কারণে মৃত্যু বিষয়শ্রেণী:১৮শ শতকের ফরাসি অনুবাদক বিষয়শ্রেণী:লাতিন-ফরাসি অনুবাদক বিষয়শ্রেণী:কাব্যলক্ষ্মী বিষয়শ্রেণী:১৮শ শতাব্দীর দার্শনিক বিষয়শ্রেণী:১৮শ শতাব্দীর ফরাসি লেখক বিষয়শ্রেণী:ফরাসি পদার্থবিজ্ঞানী বিষয়শ্রেণী:ফরাসি নারী পদার্থবিজ্ঞানী বিষয়শ্রেণী:আয়ারল্যান্ড ক্রিকেট দলের কোচ
ইউনুস এমরে: আশকিন ইওলচুলুউ (বাংলা: "ইউনুস এমরে: ভালোবাসার পথযাত্রা") হল ২০১৫ সালে মেহমেদ বোজদাগ নির্মিত একটি তুর্কি‌ জীবনীভিত্তিক ঐতিহাসিক টিভি ধারাবাহিক, যার নাম ভূমিকায় অভিনয় করেছেন গোকান আতালায়। তুরস্কের টিআরটি ১ চ্যানেলে ২০১৫ সালের ১৮ই জুন ধারাবাহিকটির প্রথম পর্ব‌ সম্প্রচারিত হয়। ধারাবাহিকটি ১৪শ শতাব্দীর আনাতোলিয়ার সূফি কবি ইউনুস এমরের জীবনীকে কেন্দ্র করে নির্মিত, যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। সিরিয়ালটির মাধ্যমে দর্শকদের কাছে সুফি মতবাদকে ইতিবাচকভাবে দেখানোর চেষ্টা করা হয়েছে।   আন্তর্জাতিক সম্প্রচার   দেশ নেটওয়ার্ক  প্রচারিতপিটিভি হোম২৪ এপ্রিল ২০২০   চ্যানেল আই  ২০ এপ্রিল ২০১৯   টিআরটি ১, টিআরটি দিয়ানেট   ২০ আগস্ট ২০১৫, জুন ২০১৬   আরও দেখুন   ইসলাম-সম্পর্কিত চলচ্চিত্রের তালিকা   তথ্যসূত্র    বহিঃসংযোগ     বিষয়শ্রেণী:উসমানীয় সাম্রাজ্য বিষয়ক টিভি ধারাবাহিক বিষয়শ্রেণী:তুর্কি নাট্য টেলিভিশন ধারাবাহিক বিষয়শ্রেণী:ইসলাম সম্পর্কিত টেলিভিশন ধারাবাহিক
শ্রেষ্ঠ পোশাক পরিকল্পনা বিভাগে জি সিনে পুরস্কার হল জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সালের আয়োজন থেকে জি সিনে পুরস্কারের অংশ হিসেবে বলিউডের সেরা পোশাক পরিকল্পনাকারীদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।  এই বিভাগে প্রথম বিজয়ী পিয়া বেনেগল জিদ্দী (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। মনীষ মলহোত্রা সর্বাধিক তিনবার পুরস্কার অর্জন করেন। এছাড়া মুনিষ সাপ্পেল দুইবার করে এই পুরস্কার অর্জন করেন। সাম্প্রতিক বিজয়ী মনীষ মলহোত্রা রকি অউর রানি কি প্রেম কাহানি (২০২৩) চলচ্চিত্রে অভিনয়ের জন্য এই পুরস্কার অর্জন করেন।  বিজয়ী ও মনোনীতদের তালিকা ১৯৯০-এর দশক  বছর (আয়োজন) পোশাক পরিকল্পনাকারী চলচ্চিত্র  ১৯৯৭  (১ম) পিয়া বেনেগল সরদারী বেগম  কাশ্মীরা শাহ গুদগুদি মনীষ মলহোত্রা দিল তো পাগল হ্যায় ১৯৯৮  (২য়) প্রদান করা হয়নি ১৯৯৯  (৩য়) মন্দিরা শুক্লা গডমাদার  নীতা লুল্লা, সাবিনা খান হাম দিল দে চুকে সনম  ২০০০-এর দশক  বছর (আয়োজন) পোশাক পরিকল্পনাকারী চলচ্চিত্র  ২০০০  (৪র্থ) প্রদান করা হয়নি ২০০১  (৫ম) প্রদান করা হয়নি ২০০২  (৬ষ্ঠ) নীতা লুল্লা, আবু জানি, সন্দীপ খোসলা, রেজা শরীফি দেবদাস  জেরি রোজ, আকবর গাব্বানা কাঁটে ভাবনা মুখাতিয়া দ্য লেজেন্ড অব ভগৎ সিং লিনা সিং, রুক্মনী কৃষ্ণন অগ্নি বর্ষা সিম্পল কপাড়িয়া ২৩ মার্চ ১৯৩১: শহীদ ২০০৩  (৭ম) মনীষ সুপেল কয়ামত: সিটি আন্ডার থ্রেট  কৃতি শেট্টি, বিজয় পাতিল গঙ্গাজল পূজা সারিন, থেয়া বোমানবেহরান হাসিল রকি এস. কোই... মিল গয়া রেজা শারিফি ম্যাঁয় মাধুরী দীক্ষিত বন্না চাহতি হুঁ ২০০৪  (৮ম) গ্যাভিন মিগেল নাচ  ২০০৫  (৯ম) আকি নারুলা বান্টি অউর বাবলি  অ্যানা সিং তাজমহল মমতা আনন্দ, সুরিলি গোয়েল সালাম নমস্তে শালিনী সর্না পহেলি সুবর্ণা রাই চৌধুরী পরিণীতা ২০০৬  (১০ম) অ্যানা সিং, বিন্দিয়া গোস্বামী উমরাও জান  আকবর শাহপুরওয়ালা, আহমেদ, আলবিরা খান অগ্নিহোত্রী, নীতা লুল্লা, নরেন্দ্র কুমার, সব্যসাচী মুখার্জী বাবুল আকি নারুলা ডন: দ্যা চেজ বিগিন্স এগেইন মনীষ মলহোত্রা কাভি আলবিদা না কেহনা মনীষ মলহোত্রা, নবিন শেঠী, রকি স্টার, বিক্রম ফ্যাডনিস, জসবিন্দর গার্ডার কৃষ ২০০৭  (১১তম) মনীষ মলহোত্রা, করণ জোহর ওম শান্তি ওম  ২০০৮ (–) আয়োজিত হয়নি ২০০৯ (–) আয়োজিত হয়নি  ২০১০-এর দশক  বছর (আয়োজন) পোশাক পরিকল্পনাকারী চলচ্চিত্র  ২০১০  (১২তম) প্রদান করা হয়নি  ২০১১  (১৩তম) প্রদান করা হয়নি  ২০১২  (১৪তম) প্রদান করা হয়নি  ২০১৩  (১৫তম) প্রদান করা হয়নি  ২০১৪ (–) আয়োজিত হয়নি ২০১৫  (১৬তম) প্রদান করা হয়নি  ২০১৬  (১৭তম) প্রদান করা হয়নি  ২০১৭  (১৮তম) প্রদান করা হয়নি  ২০১৮  (১৯তম) প্রদান করা হয়নি  ২০১৯   মনীষ মলহোত্রা কলঙ্ক   ২০২০-এর দশক  বছর (আয়োজন) পোশাক পরিকল্পনাকারী চলচ্চিত্র  ২০২০ (–) কোভিড-১৯ এর বৈশ্বিক মহামারীর কারণে আয়োজিত হয়নি ২০২১ (–) কোভিড-১৯ এর বৈশ্বিক মহামারীর কারণে আয়োজিত হয়নি ২০২২   শীতল ইকবাল শর্মা গঙ্গুবাই কাঠিয়াওয়াডি  ২০২৩   মনীষ মলহোত্রা রকি অউর রানি কি প্রেম কাহানি   একাধিক পুরস্কার  জয় পোশাক পরিকল্পনাকারী ৩ মনীষ মলহোত্রা  আরও দেখুন  শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার  শ্রেষ্ঠ পোশাক পরিকল্পনা বিভাগে আইফা পুরস্কার  শ্রেষ্ঠ পোশাক পরিকল্পনা বিভাগে স্ক্রিন পুরস্কার  তথ্যসূত্র  বহিঃসংযোগ    বিষয়শ্রেণী:জি সিনে পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ